સુરેન્દ્રનગર શહેરમાં આડેધડ ખોદકામને કારણે ત્રસ્ત બની ગયા છે ત્યારે કાળઝાળ ગરમી વચ્ચે પીવાના પાણી માટે શહેરીજનોનો રઝળપાટ શરૂ થયો છે. આથી સુરેન્દ્રનગર પાલિકામાં દરરોજ રહીશો પાણી માટે રજૂઆત માટે આવતા નજરે પડી રહ્યા છે. પરંતુ સુરેન્દ્રનગર પાલિકાના શાસકો ચોમાસા પહેલાં અશુદ્ઘ પાણીની પાઈપલાઈનનું ચેકીંગ નહીં કરે તો રોગચાળો ફેલાવવાનો ભય ઉભો થયો છે. સુરેન્દ્રનગર શહેરનાં વોર્ડ નંબર 2 માં આવેલા રામનગર વિસ્તાર તેમજ અંધવિધાલયના પાછળની સોસાયટીમાં છેલ્લા છ માસ કરતા વધુ સમયથી અપુરતુ અને દૂષીત પાણી વિતરણ થતું હોવાની ફરીયાદો ઉઠી છે.